<classify> MWANARIADHA Brigid Kosgei baada ya kusota sana kimaisha wakati wa utoto wake, sasa mambo yamemnyookea na kuwa miongoni mwa watu mashuhuri nchini Kenya na hata nje ya nchi yake.Lakini mafanikio yake hayo hayakuja tu kama mvua, ila hilo liliwezekana baada ya kujiwekea mikakati mikubwa na kuitekeleza hadi kufikia hapo alipo sasa. Kosgei kwa sasa ni mama wa watoto mapacha na wakati wa utoto wake aliacha shule baada ya mama yake kumtafutia ada ya shule kwa shida, kitu ambacho hakikumfurahisha binti huyo.Wakati nikifikiria maisha yangu ya huko nyuma na changamoto nilizokutana nazo wakati nikikua. Huwa najiambia mwenyewe kuwa kamwe siwezi kurudi katika maisha yale, na hilo lilinisaidia sana kufanya vizuri, alisema mwanariadha huyo wa Kenya, ambaye sasa ana umri wa miaka 25.KUANZA MARATHONMiaka minne tangu alipoanza kukimbia kwa mara ya kwanza marathon, ambayo alishinda, Kosgei sasa ndiye mwanamke mwenye kasi zaidi katika mbio hizo za maili 26.2 sawa na kilometa 42.2. Wiki iliyopita nchini Marekani katika jijini la Chicago, mwanadada huyo alitimua mbio na kufanikiwa kuvunja rekodi ya dunia iliyokuwa ikishikiliwa na Muingereza Paula Radcliffe kwa miaka 16, kwa kupunguza muda kwa sekunde 81.Muda wake wa saa ni saa 2: 14:04 aliutengeneza kwa takribani miezi sita, akisaidiwa na kocha wake Eric Kimaiyo, ambaye alipanga mipango yote.BRIGID KOSGEIMipango yake ya kuvunja rekodi hiyo haikuwa ya kukurupuka, kwani alianza muda, ambapo mwezi Septemba, Kosgei aliamua kujitoa katika orodha ya wanariadha watakaowakilisha Kenya katika mashindano ya Dunia ya Riadha huko Doha, Qatar. Mashindano hayo yalifanyika kuanzia Septemba 27 hadi Oktoba 6.Tuliomba aondolewa katika timu hiyo, kwani tulikuwa na mipango fulani maalumu lakini hatukuliongelea hilo hadharani kwani hatukutaka kumuweka katika presha, alisema Kimaiyo alipozungumza na Shirika la Utangazaji la Uingereza, BBC. Lakini nidhamu yake na kujitoa kwake, hivyo ni vitu ambavyo ni kama dira kwake.Unaweza kusema ni mchezaji mwenye kipaji kikubwa hata katika mazoezi, ana nidhamu ya hali ya juu na ni mshindani kweli, kamwe hapendi kuzidiwa katika mazoezi, alisema Robert Ngisirei, ambaye alimfundisha akiwa katika shule ya sekondari.KUKIMBIA SHULENIAlikuwa mmoja kati ya wanafunzi saba waliolelewa na mzazi mmoja huko Elgeyo-Marakwet, mkoa wa Bonde la Ufa ambao unajulikana sana kutoa baadhi ya wakimbiaji nyota nchini Kenya. Kama walivyokuwa wanariadha wa Kenya kabla yake, Kosgei alibaini kuwa anaweza kukimbia wakati akiwa katika shule ya msingi, pale kila asubuhi alipojuwa akikimbia ili kuwahi darasani.Shule yangu ilikuwa umbali wa kama kilometa 10 hivi kutoka nyumbani na ili kukwepa kuchelewa ilinibidi kukimbia. Na nikiwa njia nilikutana na wanariadha waliokuwa wakifanya mazoezi na mimi nilijiambia mwenyewe: Siku moja naweza kuwa kama wao,alisema.Alianzia kushiriki katika mbio za kati wakati akiwa shuleni ingawa hakuwahi kuchaguliwa kuiwakilisha nchi yake, licha ya kipaji chake kutokuwa na shaka. Baada ya mama yake kuwa na wakati mgumu wa kupata ada ya shule, Kosgei aliamua kuacha shule Januari mwaka 2012 wakati wa mwaka wake wa mwisho, wakati masomo yakiwa ni sehemu ya pili baada ya mazoezi ya uwanjani.Wakati huo nilikuwa kidato cha tatu, malimbikizo ya ada yalifikia kiasi cha kama dola za Marekani 1,500. Mama alijaribu kunishawishi kubaki shuleni akisisitiza kuwa atakopa hela lakini nilimwambia mama: Kwa muda gani utakuwa ukikopa pesa?KUPATA PACHALakini sasa akiwa na umri wa miaka 17, aliuchukulia mchezo huo kwa umakini mkubwa, kitu ambacho kilimpatia mafanikio na kuweza kulipa ada ya ndugu zake wote pamoja na mahitaji mengine kwa wadogo zake.Alianza kufanya mazoezi na rafiki yake wa kiume Mathew Kosgei, ambaye sasa ni mume wake. Mwaka mmoja baadae alipumzika riadha baada ya kujifungua watoto pacha. Lakini umama haukuzuia mipango yake, ambapo mwaka 2015 aliibuka na kuanzia pale alipoishia, sasa alijiunga na kambi ya mazoezi ambayo haikuwa mbali na nyumbani kwao, akikimbia na kocha wake.Kambi hiyo huko Kenya hutoa wanariadha wengi kutokana na mazingira, ambayo mchezaji anaweza kujifunza bila usumbufu wowote akiwa mbali na kwake kila siku. Kwa wanariadha wa kike, uamuzi wa kukaa mbali na familia, hasa watoto, ni jambo moja gumu na kwa wale wanaofanya hivyo, mara nyingi hupata sapoti ya familia yao.Mume wangu aliniambia kuwa nisihofu, atawalea watoto na mimi nitilie mkazo mazoezi kwani wakati wa wikiendi nitakuwa nikirudi nyumbani na kuwaona watoto, alisema Kosgei.MAMA ANA FURAHANdani ya mwezi mmoja tangu kujiunga katika kambi, alikimbia marathon yake ya kwanza, Novemba mwaka 2015 huko Ureno, akitwaa nafasi ya kwanza, akiwashinda wapinzani wengine kwa zaidi ya dakika nne.Uamuzi wake wa kujiunga na marathon ulishawishiwa na asili ya ushindani iliyopo katika mbio za uwanjani. Katika kambi kulikuwa na wakimbiaji wengi wa kiume na hilo lilimfanya kupata washirika wazuri katika mazoezi. Kwa sasa anafanya mazoezi pamoja na wanaume ili kumwezesha kupata uvumilivu wa mwili.Ni mazoezi magumu ukifanya nao kwa sababu wana kasi na pale ninapotaka kukata tamaa, najiambia mwenyewe: Hapana, endelea kukimbia. Sasa anarudi kijijini kwao kwa mama yake, ambako amemnunulia nyumba kutokana na ushindi wa huko nyuma, na atatumia muda akiwa na mume wake na watoto.Mama yangu ananisubiri mimi kurudi nyumbani na atakuwa ni mtu mwenye furaha kutokana na mimi kuvunja rekodi ya dunia, alisema.ZAWADI NONOBaada ya kushinda Chicago Marathon, Kosgei alipata dola za Marekani 100,000 pamoja na bonasi ya dola 75,000, hivyo aliondoka na kama Sh milioni 403 ukiondoa bonasi ya kuvunja rekodi ya Dunia.  <topic>: KITAIFA 